# Channa diplogramma

Channa diplogramma és una espècie de peix de la família dels cànnids i de l'ordre dels perciformes.

## Introducció

Channa diplogramma és una de les espècies més enigmàtiques i menys conegudes de la família dels cànnids. Sir Francis Day la va descriure el 1865 sobre la base d'un exemplar juvenil de 42 mm de llargada capturat a la ciutat portuària de Kochi (el sud-oest de l'Índia). El patró de color d'aquell exemplar coincidia amb el dels juvenils de Channa micropeltes (provinent de l'illa de Java -Indonèsia- i descrita originalment per Cuvier i Valenciennes), la qual cosa, probablement, va portar Francis Day a sinonimitzar C. diplogramma amb C. micropeltes el 1878. L'estreta similitud entre totes dues espècies, la raresa d'exemplars adults en les col·leccions museístiques i el fet que cap taxonomista no va estudiar aquesta espècie des de la seua descripció va suposar l'acceptació de l'esmentada sinonímia per part dels taxonomistes posteriors. No obstant això, l'any 2011, 134 anys després que fos sinonimitzada, es va demostrar, gràcies a anàlisis moleculars, que és una espècie diferenciada i endèmica de l'Índia peninsular.

## Descripció

* Fa 100 cm de llargària màxima.

## Alimentació i depredadors

És un depredador aquàtic de primer nivell, el qual ocupa l'esglaó de depredador alfa del seu ecosistema, ja que no és depredat a penes per cap altre animal. De dia cerca refugi en embassaments i caça durant la nit en els rierols que hi desguassen.

## Hàbitat i distribució geogràfica

És un peix d'aigua dolça (pH 6-8), bentopelàgic i de clima tropical (24-26 °C), el qual viu a l'Índia: és un endemisme d'alguns rius dels Ghats Occidentals a Kerala i el sud-oest de Tamil Nadu (el riu Chittar).

## Estat de conservació

Les seues principals amenaces són la sobrepesca, l'expansió agrícola, la construcció de preses i la degradació del seu hàbitat a causa de la contaminació de l'aigua i l'extracció de sorra. Gaudeix de protecció en alguns indrets de la seua àrea geogràfica de distribució, però, tot i així, és pescada dins d'aquestes àrees, en teoria, protegides.

## Vida en captivitat

A causa de la seua gran mida i ràpid creixement, no és una espècie adequada per a aquaris domèstics. No obstant això, no és difícil de mantindre i pot ser alimentada amb aliment no viu, incloent-hi filets de tilàpia i gambetes.

## Observacions

És inofensiva per als humans i gregària (els juvenils acompanyen sovint ambdós progenitors).

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Day, F., 1865. On the fishes of Cochin, on the Malabar coast of India. Part I. Acanthopterygii. Proceedings of the Zoological Society of London 1865 (pt 1): 2-40.
* ↑ Cuvier, G. i A. Valenciennes, 1831. Histoire naturelle des poissons. Tome septième. Livre septième. Des Squamipennes. Livre huitième. Des poissons à pharyngiens labyrinthiformes. F. G. Levrault, París. V. 7: i-xxix + 1-531, Pls. 170-208.
* ↑ Day, F., 1878. The fishes of India; being a natural history of the fishes known to inhabit the seas and fresh waters of India, Burma, and Ceylon. Part 4: i-xx + 553-779, Pls. 139-195.
* ↑ Adamson, E. A. S., Hurwood, D. A. i Mather, P. B., 2010. A reappraisal of the evolution of Asian snakehead fishes (Pisces, Channidae) using molecular data from multiple genes and fossil calibration. Molecular Phylogenetics and Evolution 56(2): 707-717.
* ↑ Benziger, A., S. Philip, R. Raghavan, P. H. Anvar Ali, M. Sukumaran, J. C. Tharian, et al., 2011. Unraveling a 146 years old taxonomic puzzle: validation of Malabar snakehead, species-status and its relevance for channid systematics and evolution. PLoS ONE, v. 6 (núm. 6): 1-12.
* 1 2 3 4 2003-2012 Tropical Fish Finder Arxivat 2012-05-24 a Wayback Machine. (anglès)
* 1 2 3 4 UICN (anglès)
* ↑ Ebanasar. J & Jayaprakas V., 2003. Growth and food utilization of Juvenile giant murrel Channa marulius and striped murrel Channa striatus fed with diets of animal origin. Symposium on physiological approaches to conserve biodiversity and to tackle environmental health hazards, Indian Society for comparative animal physiology, Tirupati, l'Índia.
* ↑ Jayaram, K. C., 2010. The Freshwater Fishes of the Indian Region. Narendra Publishing House, Delhi.
* 1 2 FishBase (anglès)
* ↑ GBIF (anglès)
* ↑ India Endemic Freshwater Fish Checklist (anglès)
* ↑ Checklist of Endemic Freshwater Fish Species of India (anglès)
* ↑ Threatened Freshwater Fishes of India Arxivat 2012-02-27 a Wayback Machine. (anglès)

## Bibliografia

* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Ebanasar, J., 1995. Studies on some aspects of the Culture of murrels Channa micropeltes, Channa marulius and Channa striatus. Department of Zoology, Universitat de Kerala.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1): 1-128.
* Whitehead, P. J. P. i P. K. Talwar, 1976. Francis Day (1829-1889) and his collections of Indian fishes. Bulletin of the British Museum (Natural History). Historical Series, v. 5 (núm. 1): 1-189, Pls. 1-4.

## Enllaços externs

* BioLib (anglès)
* ION (anglès)
* YouTube (anglès)